અત્યારે દેશમાં ભીડતંત્ર એટેલ કે ટોળાં દ્વારા થતી હિંસા એ કેન્દ્ર સરકારને ઉંચી-નીચી કરી નાખી છે અને રાજ્ય સરકારો પણ મૂંઝાઈ ગઈ છે. કેટલીક હિંસા ફકત એટલા માટે થઈ છે કે સોશ્યલ મીડિયા પર ખોટી અફવા ફેલાવવામાં આવી હતી. કેટલાક સ્થળોએ એવી અફવા ફેલાવવામાં આવી હતી કે બાળકો ચોરી કરવાવાળા દેખાયા છે. આવા ખોટા મેસેજોને પગલે ટોળાંએ નિર્દોષ લોકોની ધોલાઈઆે પણ કરી છે અને હત્યાઆે પણ થઈ છે. આ બધી બાબતો અત્યંત ડેન્જરસ છે અને તેની ગંભીરતાથી નાેંધ લેવી જોઈએ તેમ દેશનો શાંતિપ્રિય સમાજ ઈચ્છે છે. સોશ્યલ મીડિયાના અલગ-અલગ પ્રકારના પ્લેટફોર્મ પર સક્રિય રહેલા અરાજક અને તોફાની તત્વો પર કાબુ કરવાની જરૂર છે. આમ તો સોશ્યલ મીડિયા સંવાદ, સંપર્ક અને પ્રચાર-પ્રસાર માટેનું એક પ્રભાવશાળી માધ્યમ છે પરંતુ સાથોસાથ એ પણ સચ્ચાઈ છે કે આ માધ્યમનો દુરુપયોગ વધુ પ્રમાણમાં થઈ રહ્યાે છે. સો ટકા સુપ્રીમ કોર્ટની વાત સાચી છે કે લોકોની આેનલાઈન વાતચીત પર નજર રાખવાની કેન્દ્ર સરકારને છૂટ આપી શકાય નહી પરંતુ સોશ્યલ મીડિયા પર જે અફવા અને હિંસા ફેલાવવામાં આવી રહ્યા છે તેને રોકવા માટે સચોટ મિકેનિઝમ બનવું જોઈએ. જો દેશમાં અલગ-અલગ રાજ્યોમાં સોશ્યલ મીડિયાના અફવાને લીધે થતી હિંસાને રોકવી હોય તો આ મિકેનિઝમ જેટલું બને એટલું જલ્દી ઉભું કરવાની જરૂર છે. અત્યારે યુવા પેઢીના હાથમાં 24 કલાક મોબાઈલ ફોન રહે છે અને આ સ્થિતિનું શોષણ કરવા માટે તોફાની તત્વો એમને ઉશ્કેરવાની એક પણ તક જતી કરતા નથી. જો આમને આમ ચાલ્યું તો આ સોશ્યલ મીડિયા એક ભયંકર હિંસાનો સોર્સ બની જશે અને પછી તેને અટકાવવામાં આંખે અંધારા આવી જશે માટે કેન્દ્ર સરકારે તાબડતોબ કોઈ એવી તરકિબ શોધી કાઢવી જોઈએ કે જેનાથી આ કાયમની સમસ્યાનું નિવારણ થાય અને સોશ્યલ મીડિટાનો દુરુપયોગ કરનારા લોકો નિરાશ થાય. એમના તમામ રસ્તા બંધ થઈ જાય અને તોફાની તત્વોને સ્હેજ પણ તક ન મળે તે જોવાની હવે જરૂર છે અને હવે સમયનો તકાદો પણ છે. મોબાઈલ ફોનની સંખ્યા સતત વધી રહી છે. ચૂંટણીમાં રાજકીય પક્ષો તેનો ઉપયોગ કરે છે તે તો સમજી શકાય છે પરંતુ અફવાને કાબુમાં રાખી શકાતી નથી તે સૌથી મોટી ચિંતાનો વિષય છે.